
Parlamentul  României

Camera  Deputaților

Comisia pentru industrii și servicii






                 București, 13.05.2020
                   Nr.4c-3/546/2018
AVIZ
asupra proiectului de Lege privind aprobarea Ordonanței de urgență a Guvernului nr.88/2018 pentru modificarea și completarea unor acte normative în domeniul insolvenței și a altor acte normative


În conformitate cu prevederile art.94 și 115 din Regulamentul Camerei Deputaților, republicat, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei pentru buget, finanțe și bănci și Comisiei juridice, de disciplină și imunități, care sunt sesizate în fond, cu proiectul de Lege privind aprobarea Ordonanței de urgență a Guvernului nr.88/2018 pentru modificarea și completarea unor acte normative în domeniul insolvenței și a altor acte normative, transmis cu adresa nr. P.L.x. 721 din 28 noiembrie 2018, înregistrat la comisie sub nr.4c-3/546 din 29 noiembrie 2018.

Consiliul Legislativ, cu avizul nr.940/28.09.2018, avizează favorabil proiectul de ordonanță de urgență cu observații și propuneri preluate de inițiator.

Consiliul Economic și Social, prin actul nr.4781/18.09.2018, și-a exprimat următorul punct de vedere:

- reprezentații părții sindicale avizează favorabil actul normativ;

- reprezentanții părții patronale și cei ai asociațiilor și fundațiilor neguvernamentale ai societății civile s-au abținut de la vot.


Senatul, în calitate de primă Cameră sesizată, a adoptat proiectul de lege cu amendamente în ședința din 21 noiembrie 2018.

Proiectul de lege are ca obiect de reglementare eficientizarea mecanismelor de recuperare a creanțelor bugetare față de societățile aflate în insolvență, cu respectarea șanselor de redresare a acestora, evitarea folosirii în mod abuziv a procedurilor insolvenței pentru a nu afecta mediul concurențial, eficientizarea procedurilor de insolvență și îmbunătățirea climatului de afaceri prin redresarea afacerilor viabile și recuperarea mai rapidă a creanțelor.
Examinarea proiectului de lege a avut loc în ședința comisiei din 11 mai 2020.
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amendamante admise prevăzute în anexa care face parte integrantă din prezentul aviz.



Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.

PREȘEDINTE,

Iulian Iancu
Consilieri parlamentari, 
Isabela Patricia Robe
Ovidiu Fulga

Anexă
A M E N D A M E N T E    A D M I S E

	Nr.

crt.
	Text OuG nr.88/2018
	Text adoptat de Senat
	Amendamente admise/Autor
	Motivația

	0
	1
	2
	3
	4

	1. 
	
	Articol unic. – Se aprobă Ordonanța de urgență a Guvernului nr.88 din 27 septembrie 2018 pentru modificarea și completarea unor acte normative în domeniul insolvenței și a altor acte normative, publicată în Monitorul Oficial al României, Partea I, nr.840 din 2 octombrie 2018, cu următoarele modificări:


	Articol unic. – Se aprobă Ordonanța de urgență a Guvernului nr.88 din 27 septembrie 2018 pentru modificarea și completarea unor acte normative în domeniul insolvenței și a altor acte normative, publicată în Monitorul Oficial al României, Partea I, nr.840 din 2 octombrie 2018, cu următoarele modificări și completări:

Comisia pentru industrii și servicii


	Conform normelor de tehnică legislativă.

	2. 
	1. La articolul 5, alineatul (1), punctele 31, 66, 71 și 72 se modifică și vor avea următorul cuprins:

„31. insolvența societății de asigurare/reasigurare este acea stare a societății de asigurare/reasigurare caracterizată prin una dintre următoarele situații: 

a) incapacitatea vădită de plată a datoriilor exigibile cu disponibilitățile bănești;


	1. La articolul I punctul 1, articolul 5 alineatul (1), punctul 

 HYPERLINK "/oficiale/index/act/185284" \l "16285624" 72 se modifică și va avea următorul cuprins:


	1. La articolul I punctul 1, punctul 72 al alineatului (1) al articolului 5 se modifică și va avea următorul cuprins:

	


	0
	1
	2
	3
	4

	
	b) retragerea autorizației de funcționare a societății de asigurare/reasigurare, ca urmare a imposibilității restabilirii, în cadrul procedurii de redresare financiară, a respectării cerinței de capital de solvabilitate - în cazul societăților supravegheate conform părții I „Regimul de supraveghere Solvabilitate II” din Legea nr.237/2015 privind autorizarea și supravegherea activității de asigurare și reasigurare, cu modificările ulterioare, sau ca urmare a imposibilității restabilirii marjei de solvabilitate disponibile cel puțin la limita minimă a marjei de solvabilitate - în cazul societăților supravegheate conform părții a II-a „Regimul național de supraveghere” din Legea nr.237/2015, cu modificările ulterioare; 

c) retragerea autorizației în cazul asigurătorului rezidual rezultat din procesul de rezoluție conform prevederilor art.71 din Legea nr.246/2015 privind redresarea și rezoluția asigurătorilor;

……………………………………

66. supravegherea exercitată de administratorul judiciar, în condițiile în care nu s-a ridicat dreptul de administrare al debitorului, constă în analiza permanentă a activității acestuia, avizarea prealabilă atât a măsurilor care implică patrimonial debitorul, cât și a celor menite să conducă la restructurarea/reorganizarea acestuia și urmărirea operațiunilor efectuate în baza avizului prealabil. Avizarea se efectuează având la bază o raportare întocmită de către administratorul special, care menționează și faptul că au fost verificate și că sunt îndeplinite condițiile privind realitatea și oportunitatea operațiunilor juridice supuse avizării. Supravegherea operațiunilor de gestionare a patrimoniului debitorului se face prin avizul prealabil acordat cel puțin cu privire la următoarele operațiuni:

a) plățile, atât prin contul bancar, cât și prin casierie; aceasta se poate realiza fie prin avizarea fiecărei plăți, fie prin instrucțiuni generale cu privire la efectuarea plăților;

b) încheierea contractelor în perioada de observație și în perioada de reorganizare;

c) operațiunile juridice în litigiile în care este implicat debitorul, avizarea măsurilor propuse privind recuperarea creanțelor;

d) operațiunile care implică diminuarea patrimoniului, precum casări, reevaluări etc.;

e) tranzacțiile propuse de către debitor;

f) situațiile financiare și raportul de activitate atașat acestora;

g) măsurile de restructurare sau modificările contractului colectiv de muncă;

h) mandatele pentru adunările și comitetele creditorilor ale societăților aflate în insolvență la care societatea debitoare deține calitatea de creditor, precum și în adunările generale ale acționarilor la societățile la care debitorul deține participații;

i) înstrăinarea de active imobilizate din patrimoniul societății la care debitorul deține participații sau grevarea de sarcini ale acestora - este necesară, pe lângă avizul administratorului judiciar, și parcurgerea procedurii prevăzute la art.87 alin.(2) și (3);

……………………………………

71. testul creditorului privat reprezintă analiza comparativă a gradului de îndestulare a creanței bugetare prin raportare la un creditor privat diligent, în cadrul unei proceduri de prevenire a insolvenței sau reorganizare, comparativ cu o procedură de faliment. Analiza are la bază un raport de evaluare întocmit de un evaluator sau un alt specialist și se raportează inclusiv la durata unei proceduri de faliment comparativ cu programul de plăți propus. Nu constituie ajutor de stat situația în care testul creditorului privat atestă faptul că distribuțiile pe care le-ar primi creditorul bugetar în cazul unei proceduri de prevenire a insolvenței sau reorganizare sunt superioare celor pe care le-ar primi într-o procedură de faliment; 

72. valoarea-prag reprezintă cuantumul minim al creanței, pentru a putea fi introdusă cererea de deschidere a procedurii de insolvență. Valoarea-prag este de 40.000 lei atât pentru creditori, cât și pentru debitori, inclusiv pentru cererile formulate de lichidatorul numit în procedura de lichidare prevăzută de Legea nr.31/1990, republicată, cu modificările și completările ulterioare, pentru creanțe de altă natură decât cele salariale, iar pentru salariați este de 6 salarii medii brute pe economie/salariat. Când cererea de deschidere a procedurii de insolvență este introdusă de debitor, cuantumul creanțelor bugetare trebuie să fie mai mic de 50% din totalul declarat al creanțelor debitorului.”


	„72. valoarea-prag reprezintă cuantumul minim al creanței, pentru a putea fi introdusă cererea de deschidere a procedurii de insolvență. Valoarea-prag este de 40.000 lei atât pentru creditori, cât și pentru debitori, inclusiv pentru cererile formulate de lichidatorul numit în procedura de lichidare prevăzută de Legea nr.31/1990, republicată, cu modificările și completările ulterioare, pentru creanțe de altă natură decât cele salariale, iar pentru salariați este de 6 salarii medii brute pe economie/salariat.”


	„72. valoarea-prag reprezintă cuantumul minim al creanței, pentru a putea fi introdusă cererea de deschidere a procedurii de insolvență. Valoarea-prag este de 10.000 euro şi va fi calculată în lei, la cursul de schimb stabilit de Banca Naţională a României din ziua introducerii cererii de deschidere a procedurii de insolvenţă, atât pentru creditori, cât și pentru debitori, inclusiv pentru cererile formulate de lichidatorul numit în procedura de lichidare prevăzută de Legea nr. 31/1990, republicată, cu modificările și completările ulterioare, pentru creanțe de altă natură decât cele salariale, iar pentru salariați este de 6 salarii medii brute pe economie/salariat.”

Dep.Ovidiu Sitterli-P.N.L.


	1. Valoarea prag a fost stabilită în anul 2014, reprezentând o valoare de 8.918 euro. În prezent (08.05.2020) valoarea prag este de 8.285 euro, inregistrând o scădere de 633 euro, valoarea reală a valorii prag fiind de 36.944 lei. Având în vedere că propunerea valorii-prag a fost stabilită iniţial ca protecţie a debitorului impotriva cererilor abuzive, prin devalorizarea, în timp a monedei naţionale, valoarea prag nu isi mai indeplineşte rolul iniţial, fiind necesară stabilirea unui sistem care să garanteze protecţia debitorului împotriva cererilor abuzive ale creditorilor.

2. Includerea pragului alternativ, dacă există și creanțe bugetare, este discriminatorie din punct de vedere constituțional, creează efecte economice negative asupra participanților la procedură, furnizori, va diminua încasările bugetare.

Prin impunerea unui prag pentru depunerea cererii de intrare în insolvență (creanțe bugetare de maxim 50% din valoarea totală a creanțelor) se perpetuează starea de dificultate a societăților în cauză, iar debitorii nu vor mai fi obligați să își depună o cerere de deschidere a procedurii continuând starea de insolvență care va atrage implicit și insolvența altor furnizori, clienți. 

În plus, păstrarea acestor debitori în afara insolvenței nu va determina îmbunătățirea situației acestora, ci din contră, dificultățile cu care se vor confrunta vor crește diminuând șansele de recuperare a creanțelor acestora. Promovarea acestei modificări a definiției valorii prag va determina implicit dezincriminarea parțială a infracțiunii de bancrută reglementată de art. 240 Cod penal. 

Prin stabilirea unui prag dublu față de creanțele obișnuite, debitorul se supra-îndatorează, acumulează datorii, în special la furnizori, iar șansele de reorganizare vor fi extrem de reduse. Acestea vor conduce la pierderi ale furnizorilor care se vor înscrie în tabelul creditorilor, pierderi care îi vor afecta pe aceștia, posibil în lanț, pierderea constatată în procedura falimentului este deductibilă, iar veniturile bugetare se vor reduce.

Se încalcă principiul prevăzut la art.4 alin.(2) din Legea nr.85/2014 reducând la zero șansele societăților viabile dar aflate în insolvență iminentă.

Instituirea acestei interdicții în accesarea procedurii de insolvențã, care ar fi avut efectul beneficierii de suspendare legalã a executãrilor silite, creeazã riscul ca debitorului sã-i fie extrase din patrimoniu active esențiale, în lipsa cãrora acordarea celei de a doua șanse, conform propunerii de directivã, este lipsitã de conținut.


	3. 
	4. La articolul 57, alineatul (1) se modifică și va avea următorul cuprins: 
„Art.57. - (1) Practicienii în insolvență interesați vor depune la dosar o ofertă de preluare a poziției de administrator judiciar în dosarul respectiv, la care vor anexa dovada calității de practician în insolvență și o copie de pe polița de asigurare profesională. În ofertă, practicianul în insolvență interesat va arăta și disponibilitatea de timp și de resurse umane, precum și experiența generală sau specifică necesare preluării dosarului și bunei administrări a cazului. În cazul în care nu sunt oferte depuse la dosar, judecătorul-sindic va desemna provizoriu, până la prima adunare a creditorilor, un practician în insolvență ales în mod aleatoriu din Tabloul Uniunii Naționale a Practicienilor în Insolvență din România.”


	
	2. La articolul I punctul 4, alineatul (1) al articolului 57 se modifică și va avea următorul cuprins: 

„Art.57. - (1) Practicienii în insolvență interesați vor depune la dosar o ofertă de preluare a poziției de administrator judiciar în dosarul respectiv, la care vor anexa dovada calității de practician în insolvență și o copie de pe polița de asigurare profesională. În ofertă, practicianul în insolvență interesat va putea arăta și disponibilitatea de timp și de resurse umane, precum și experiența generală sau specifică necesare preluării dosarului și bunei administrări a cazului. În cazul în care debitorul, respectiv creditorul/creditorii nu au formulat propuneri și nu sunt oferte depuse la dosar, judecătorul-sindic va desemna provizoriu, până la prima adunare a creditorilor, un practician în insolvență ales în mod aleatoriu din Tabloul Uniunii Naționale a Practicienilor în Insolvență din România.”
Dep.Ovidiu Sitterli-P.N.L.


	1. În ce priveşte textul ordonanţei prin care este obligatorie aratarea în ofertă a disponibilităţii de timp și de resurse umane, precum și experiența generală sau specifică necesare preluării dosarului și bunei administrări a cazului, apreciez că se introduc criterii subiective de apreciere a practicianului in insolventă, putând da naştere abuzului în evaluarea ofertelor. Calitatea profesională a practicianului o poate stabili numai organele lor profesionale în care sunt organizate.

2. În ce priveşte ultima frază prin care judecătorul sindic  poate desemna provizoriu un practician în insolvenţă numai în cazul in care nu sunt oferte depuse la dosar, se crează o imposibilitate de administrare a dosarului în cazul in care debitorul sau cretitorul nu a nominalizat un practician în insolvenţă care să administreze cazul.  



	4. 
	32. Articolul 260 se modifică și va avea următorul cuprins:
„Art.260. - (1) Pentru încălcarea gravă a atribuțiilor, lichidatorul judiciar poate fi înlocuit de judecătorul-sindic, potrivit prevederilor art.57 alin.(4).

(2) Autoritatea de Supraveghere Financiară poate solicita judecătorului-sindic înlocuirea lichidatorului judiciar dacă constată neîndeplinirea atribuțiilor prevăzute în prezentul capitol. Cererea acestuia se judecă în camera de consiliu în termen de 30 de zile, cu citarea lichidatorului judiciar, comitetului creditorilor și administratorului special.
(3) În cazul admiterii acțiunii, judecătorul-sindic desemnează un lichidator judiciar de pe lista practicienilor în insolvență agreați de Autoritatea de Supraveghere Financiară.”


	
	3. La articolul I punctul 32, alineatul (2) al articolului 260 se modifică și va avea următorul cuprins:

„(2) Autoritatea de Supraveghere Financiară poate solicita judecătorului-sindic înlocuirea lichidatorului judiciar și sancționarea acestuia, dacă constată neîndeplinirea atribuțiilor prevăzute în prezentul capitol. Cererea acestuia se judecă în camera de consiliu în termen de 30 de zile, cu citarea lichidatorului judiciar, comitetului creditorilor și administratorului special.”
Comisia pentru industrii și servicii


	Posibilitatea sancționării lichidatorului judiciar pentru neîndeplinirea atribuțiilor

	5. 
	
	
	4. La articolul I, după punctul 41 se introduce un nou punct, punctul 42, cu următorul cuprins:

„42. La articolul 337, după alineatul (3) se introduce un nou alineat, alineatul (31), cu următorul cuprins:

(31) Neîndeplinirea de către lichidatorul judiciar a dispozițiilor prevăzute la art.260 alin.(2) se sancționează cu amendă de la 10.000 lei la 50.000 lei.”

Comisia pentru industrii și servicii

	Corelare cu modificarea propusă la art.260 alin.(2).

	6. 
	2. După articolul 264 se introduce un nou articol, articolul 2641, cu următorul cuprins:
„Articolul 2641. - Cesiunea creanțelor bugetare

(1) Creditorul bugetar poate cesiona creanțele bugetare datorate de debitorii aflați în procedura insolvenței dacă sunt îndeplinite, cumulativ, următoarele condiții:

a) prețul cesiunii este cel puțin egal cu valoarea creanțelor bugetare, asigurându-se recuperarea integrală a creanțelor bugetare înscrise în tabelul definitiv de creanțe;

b) plata prețului cesiunii și recuperarea creanțelor bugetare se realizează într-o perioadă de maximum 3 ani de la data încheierii contractului de cesiune;

c) cesionarul justifică un interes public în vederea cesionării creanței.

(2) Cesionarul creanței bugetare preia, ca urmare a cesiunii de creanță, toate drepturile creditorului bugetar.
(3) În situația în care plata prețului cesiunii se face într-o perioadă mai mare de 30 de zile de la data încheierii contractului de cesiune, se datorează dobânzi potrivit prezentului cod. 
(4) Dacă cesionarul nu plătește creditorului bugetar, la termenele prevăzute în contract, prețul cesiunii, contractul de cesiune reprezintă titlu executoriu pentru creditorul bugetar, iar creanța acestuia este o creanță bugetară ce poate fi recuperată potrivit prezentului cod.
(5) În situația în care există mai mulți ofertanți care îndeplinesc condițiile prevăzute la alin.(1), cesiunea de creanță se va realiza ca urmare a unei proceduri competitive organizate de către creditorul bugetar bazate pe criteriul celui mai mare preț al cesiunii oferit și pe al celui mai scurt termen de plată a prețului cesiunii.”

	
	5. La articolul VII punctul 2, articolul 2641 se modifică și va avea următorul cuprins:

„Art.2641. - Cesiunea creanțelor bugetare

(1) Creditorul bugetar poate cesiona creanțele bugetare datorate de debitorii aflați în procedura insolvenței.
(2) Dacă până la data stabilită în anunţul publicitar, nu se înregistrează decât o singură ofertă, preţul şi celelalte clauze ale contractului de cesiune se stabilesc prin negociere directă. În situația în care există mai mulți ofertanți cesiunea de creanță se va realiza ca urmare a unei proceduri competitive organizate de către creditorul bugetar bazate pe criteriul celui mai mare preț al cesiunii oferit și pe al celui mai scurt termen de plată a prețului cesiunii.

(3) Cesionarul creanței bugetare preia, ca urmare a cesiunii de creanță, toate drepturile şi garanţiile creditorului bugetar.
(4) În situația în care plata prețului cesiunii nu se face la scadenţă, se datorează accesorii potrivit prezentului cod, prevăzute în contractul de cesiune. 
(5) Dacă cesionarul nu plătește creditorului bugetar prețul cesiunii, la termenele stipulate în contract, contractul de cesiune reprezintă titlu executoriu pentru creditorul bugetar, iar creanța acestuia este o creanță bugetară ce poate fi recuperată potrivit prezentului cod.”
Dep.Ovidiu Sitterli-P.N.L.


	În actuala formulare a textului în care este fixat un prag sub care nu se poate face cesiunea creanţelor bugetare, suntem în imposibilitatea aplicării textului cu consecinţe asupra bugetului de stat:

a) este de preferat să fie obţinut un anumit preţ pe creanţa bugetară (fără existenţa unui prag minim) de la un terţ decât să existe riscul de a nu fi recuperat nimic în cadrul procedurii;

b) preţul cesiunii de încasează mult mai rapid decât ipotetica recuperare în cadrul procedurii insolvenţei;

c) contractul de cesiune este titlu executoriu şi poate fi executat silit de către executorii fiscali.

